RO
23.11.2022
Jurnalul Oficial al Uniunii Europene
L 303/3
REGULAMENTUL DELEGAT (UE) 2022/2288 AL COMISIEI din 16 august 2022 de modificare a Regulamentului delegat (UE) 2021/2066 de completare a Regulamentului (UE) 2019/1022 al Parlamentului European și al Consiliului în ceea ce privește prelungirea excepției de la obligația de debarcare legate de capacitatea de supraviețuire ridicată pentru scoicile Venus (Venus spp.), scoicile Saint-Jacques (Pecten jacobaeus) și scoicile Venerupis (Venerupis spp.) în vestul Mării Mediterane
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) 2019/1022 al Parlamentului European și al Consiliului din 20 iunie 2019 privind instituirea unui plan multianual pentru activitățile de pescuit care exploatează stocuri demersale în vestul Mării Mediterane și de modificare a Regulamentului (UE) nr.
508/2014 (1), în special articolul 14, întrucât: (1)
Regulamentul delegat (UE) 2021/2066 al Comisiei (2) prevede punerea în aplicare a obligației de debarcare pentru anumite stocuri de specii demersale din vestul Mării Mediterane, aplicabil de la 1 ianuarie 2022 până la 31 decembrie 2024.
(2)
La 9 mai 2022, Spania, Franța și Italia (denumite în continuare „Grupul la nivel înalt Pescamed”) au înaintat Comisiei o recomandare comună în care se propune prelungirea anumitor excepții de la obligația de debarcare pentru activități de pescuit de specii demersale în vestul Mării Mediterane, ținând seama de punctele de vedere ale Consiliului consultativ pentru Marea Mediterană.
(3)
Comitetul științific, tehnic și economic pentru pescuit („CSTEP”) a evaluat recomandarea comună în perioada 1620 mai 2022 (3).
(4)
La 8 iulie 2022, Grupul la nivel înalt Pescamed a înaintat o recomandare comună actualizată, pe care a evaluat-o și CSTEP.
(5)
În temeiul articolului 18 din Regulamentul (UE) nr.
1380/2013 al Parlamentului European și al Consiliului (4), Comisia a analizat recomandarea comună actualizată din 8 iulie 2022 în lumina evaluării CSTEP pentru a se asigura că aceasta este compatibilă cu măsurile de conservare relevante, inclusiv cu obligația de debarcare.
(6)
Recomandarea comună actualizată din 8 iulie 2022 propune prelungirea excepțiilor legate de capacitatea de supraviețuire ridicată, astfel cum se prevede la articolul 15 alineatul (4) litera (b) din Regulamentul (UE) nr.
1380/2013, stabilite pentru scoicile Venus (Venus spp.), scoicile Saint-Jacques (Pecten jacobaeus) și scoicile Venerupis (Venerupis spp.) capturate cu drage mecanizate.
(7)
În ceea ce privește scoicile Venus (Venus spp.), CSTEP a concluzionat că informațiile justificative furnizează estimări solide privind supraviețuirea ridicată.
Prin urmare, Comisia consideră că excepția trebuie prelungită.
(1) JO L 172, 26.6.2019, p. 1.
(2) Regulamentul delegat (UE) 2021/2066 al Comisiei din 25 august 2021 de completare a Regulamentului (UE) 2019/1022 al Parlamentului European și al Consiliului în ceea ce privește detaliile punerii în aplicare a obligației de debarcare pentru anumite stocuri demersale din vestul Mării Mediterane pentru perioada 2022-2024 (JO L 421, 26.11.2021, p. 17).
(3) Comitetul științific, tehnic și economic pentru pescuit (CSTEP) – Evaluarea recomandărilor comune privind obligația de debarcare și Regulamentul privind măsurile tehnice (CSTEP-22-05).
(4) Regulamentul (UE) nr.
1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr.
1954/2003 și (CE) nr.
1224/2009 ale Consiliului și de abrogare a Regulamentelor (CE) nr.
2371/2002 și (CE) nr.
639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).